Tamil Nadu Panicker Grooms - Boys - Tamil Nadu Panicker Groom Matrimony - PanickerMatrimony.com
Panicker Tamil Nadu Grooms
Kerala Grooms	Maharashtra Grooms	Karnataka Grooms	Gujarat Grooms	Madhya Pradesh Grooms	Delhi Grooms	Chhattisgarh Grooms Tito en beleid: Wat gaan nou gebeur? | Netwerk24
Deur Elvira Wood 10 Oktober 2018 10:56
Pres. Cyril Ramaphosa het Suid-Afrikaners en die res van die wêreld Dinsdagmiddag aangenaam verras toe hy Tito Mboweni as die nuwe minister van finansies aangestel het.
Ekonome en politici het die aanstelling verwelkom en sê die voormalige president van die Reserwebank is waarskynlik een van dié beste keuses wat Ramaphosa kon maak.
’n Dag nadat hy in dié pos ingehuldig is en gelukwense klaar uitgedeel is, word al meer vrae gevra oor presies wat Mboweni se invloed op beleid kan wees.
“Mboweni gaan ’n fassinerende minister van finansies wees,” sê Peter Attard Montalto, hoof van kapitaalmarknavorsing by Intellidex.
“ ’n Sterk persoonlikheid sal help om die tesourie se plek in die skep van makro-ekonomiese beleid in ere te herstel en om toesig te hou oor staatsuitgawes. Daar is egter die risiko dat dit politieke komplikasies en ontwrigting kan veroorsaak,” sê hy.
Montalto waarsku dat Mboweni uitgesproke en té onafhanklik en impulsief kan wees.
“Hy het in die verlede daaroor in die moeilikheid beland,” sê Montalto met verwysing na toe Mboweni in sy ampstermyn as president van die Reserwebank inligting aan joernaliste gegee het, wat hy nie veronderstel was om te doen nie.
“Hy het ook reeds die afgelope paar jaar tydens interaksie met beleggers en sy aktiewe gebruik van Twitter gewys sy sienings is baie meer links wat betref kwessies soos eienaarskap van myne, die skep van ’n soewereine welvaartfonds, ’n staatsbank en radikale ekonomiese transformasie.”
Mboweni het getwiet die staat behoort ’n 40%-belang in alle myne te hê.
“Ons is dus versigtig oor presies watter rol hy gaan speel wanneer dit by die skep van beleid kom. Wat dit ook al is, dit gaan kragtig en in die openbaar wees, maar die personeel by die tesourie mag dalk hom oortuig om ’n meer ortodokse benadering te volg,” sê hy.
Montalto sê wat hom opgewonde maak is dat Mboweni iemand is wat Suid-Afrika se plek in die wêreldekonomie, markte en makro- finansiële stelsel verstaan.
“Ons gee hom dus die voordeel van die twyfel.”
Die organisasie Sakeliga sê reguit hy neem met kommer kennis van Ramaphosa se besluit om Nhlanhla Nene se bedanking te aanvaar en hom met Mboweni te vervang.
“Ramaphosa het aangevoer dat die aanvaarding van Nene se bedanking die regte ding was om te doen ter wille van die herstel van vertroue in die regering.
“Sakeliga beklemtoon dat verskeie beleidsverwante uitsprake van Mboweni in die verlede nie sakevertroue sal inboesem nie.”
Gerhard van Onselen, senior ontleder by Sakeliga, sê Mboweni sal aan sy vermoë om staatsbesteding en -skuld onder beheer te bring, gemeet word. Verder sal hy ’n beduidende invloed op belangrike regeringsbeleid uitoefen.
“Mboweni het onlangs skadelike beleide ondersteun, soos volle staatsbeheer van grond deur middel van grondonteiening en -herverdeling, asook dat die staat ’n 40%-belang in myne behoort te bekom. Hierdie standpunte druis in teen markvryheid en sal nie beleidsekerheid verbeter nie,” sê Van Onselen.
Hier is nóg van Mboweni se twiets oor beleid:
Mayibuye! Afrika!! That is the Land Question. The battle Cry! Mayibuye! Afrika!! From whom did Piet Retief buy the Land?? They signed a Treaty! Really? In what language?For How much Sir? Ntate Lekota, eish!! The Land in Afrika belongs to Africans!!
— Tito Mboweni (@tito_mboweni) July 12, 2018
The struggle is long and hard. Do not be discouraged. We will work the Land. We will feed our people. We will export our agricultural products. It is doable. We will do it. “Yes We Can”!! We will.
— Tito Mboweni (@tito_mboweni) June 3, 2018
People must stop avoiding the issue of a State Bank by making references to the poor cousins:the PostBank,Land Bank and DBSA.We are talking about an equivalent to the State Bank of India or some such.Deposit taking, banking and lending functions.Regulated by the central bank.
— Tito Mboweni (@tito_mboweni) May 8, 2018
Although I am conflicted about this, I am convinced that Churches MUST be REGISTERED and REGULATED and pay TAX. We cannot continue like this. Our people’s faith is being exploited by unscrupulous so-called pastors!! Condemn me! Burn me at the stake! Many would agree with me.
As we we debate the LAND QUESTION, we must ask ourselves the question: to whom does the LAND belong? The Kings or the People? The People defined as? I think that the LAND belongs to the People. But who are the People? Lets debate not shout...
— Tito Mboweni (@tito_mboweni) March 5, 2018
Mboweni se eie kommentaar oor sy twiets:
So when I tweet, I am usually having somebody or something bothering me or something to share with my community, my boys (kids),Trevor Manuel, Presidents Mbeki, Motlanthe, Clinton, or whoever. The messages are broad based. Stop being too sensitive. Live a happy life!
— Tito Mboweni (@tito_mboweni) July 3, 2018
Meer oor: Sakeliga | Reserwebank | Cyril Ramaphosa | Tito Mboweni | Peter Attard Montalto | Beleid | Myne | Minister Van Finansies
Almal juig oor Tito: Dit is goeie nuus!